Peninsula Antartica

La Peninsula Antartica o Peninsula Antartida es la region pus septentrionala d'Antartida. Situada dins lo prolongament de l'America dau Sud, es una region montanhosa qu'es considerada coma la continuitat deis Andes. Sei doas cimas pus autas son lo Mont Hope ( m) e lo Mont Jackson ( m). Sòrt en partida dau Ceucle Polar Antartic. Lo clima i es donc pus doç que dins lo rèsta dau continent amb de temperaturas leugierament positivas durant la sason cauda. Per aquela rason, es lo luòc d'implantacion d'un nombre important d'estacions de recèrca.

 Istòria 

La data precisa de la descubèrta de la peninsula es pas coneguda. Pasmens, sembla de se situar dins leis ans 1820. En causa de son clima pus favorable, foguèt utilizada coma basa ò luòc d'ivernatge per fòrça expedicions d'exploracion. Es revendicada per lo Reiaume Unit, Argentina e Chile que construguèron d'estacions de caça baleniera e de basas militaras dins la region. Pasmens, aqueleis implantacions foguèron transformadas en estacions de recèrca civilas après la signatura dau Tractat d'Antartida ò abandonadasPer exemple, lei basas installadas sus l'Illa de la Decepcion foguèron abandonadas après l'erupcion dau volcan de l'illa en 1967-1970.. Uei, totei lei revendicacions territòrialas son oficialament geladas mai la peninsula es totjorn un objècte de tensions diplomaticas entre lei tres país.

 Annèxas 

 Liames intèrnes 

 Antartida.
 Tèrra de Palmer.

 Bibliografia 

 Nòtas e referéncias 

Categoria:Antartida